Jon Lord

Jonathan Douglas Lord (født 9. juni 1941 i Leicester i England, død 16. juli 2012 i London) var en engelsk keyboardist, mest kjent som medlem av hard rock-bandet Deep Purple. Lord har også vært medlem av Whitesnake, Paice, Ashton & Lord, Artwoods og The Flower Pot Men. Han var en av de første som kombinerte rock og klassisk musikk.


== Liv og virke ==


=== Bakgrunn ===
Lord var sønn av Miriam (1912-1995, født Hudson) og Reginald Lord. Han fikk undervisning i klassisk klaver fra en alder av fem, og denne innflytelse er merkbar i meget av hans arbeide senere i livet. Han var særlig inspirert av Johann Sebastian Bach, middelalderlig populærmusik og Edward Elgars tradisjonsrike engelske musikk. Han gikk på Wyggeston Grammar School for Boys og fikk toppkarakterer i musikk, hvorpå han arbeidet som kontorassistent på et advokatkontor i to år.


=== Musiker ===
Tidlig i livet stiftet han bekjentskap med blues, primært den rå lyden fra store amerikanske bluesorganister som Jimmy Smith, Jimmy McGriff og "Brother" Jack McDuff ("Rock Candy") samt Jerry Lee Lewis. Denne musikken spilte en sentral rolle i hans rockkarriere. Stilen med jazz-blues-orgelet som disse musikere brukte i 1950-årene og 1960-årene, og særlig lyden av det lett gjenkjendelige hammondorgelet (B3 og C3-modeller) samt kombinasjonen med Leslie-høyttalere (den velkjente Hammond-Leslie høyttalerkombinasjon), var skjellsettende påvirkninger. Etter å ha sett bandet Vanilla Fudge spille i Storbritannia i 1967 erklærte Lord at han var sterkt påvirket av den orgelbaserte progressive rock som de spilte.I 1968 var Lord med på å starte Deep Purple, bandet han er mest kjent fra. Lord og trommeslageren Ian Paice var fra starten i 1968 til Lord forlot bandet i 2002 de to eneste som aldri forlot bandet, sett bort i fra bandets opphold mellom 1976 og 1983. Han forlot Deep Purple etter deres britiske turné i 2002 og ble erstattet av Don Airey.
Lord hadde vurdert å forlate bandet en god stund på grunn av de tidkrevende turneene. En måned i 2001 vikarierte Don Airey for ham etter en kneskade. Dette fungerte bra, så Lord bestemte seg for å slutte i 2002.
Lord var respektert for sin virtuositet på hammondorgel. Han ble gjerne kalt «Lord of the Hammond», og i hans 34-årige karriere med Deep Purple kan man høre hans særegne soloer i mange av deres klassiske låter.
Lord døde 16. juli 2012 av lungeemboli, etter å ha slitt i lang tid med bukspyttkjertelkreft.


== Diskografi (utvalg) ==
Shades of Deep Purple (1968, Deep Purple)
The Book of Taliesyn (1968, Deep Purple)
Deep Purple (1969, Deep Purple)
Concerto for Group and Orchestra (1969, Deep Purple)
Deep Purple in Rock (1970, Deep Purple)
The Last Rebel (1971, filmmusikk med Tony Ashton)
Fireball (1971, Deep Purple)
Gemini Suite (1972)
Machine Head (1972, Deep Purple)
Made in Japan (1972, Deep Purple)
Who Do We Think We Are (1973, Deep Purple)
Windows (1974, med Eberhard Schoener)
Burn (1974, Deep Purple)
Stormbringer (1974, Deep Purple)
Come Taste the Band (1975, Deep Purple)
Sarabande (1976)
Trouble (1978, Whitesnake)
Lovehunter (1979, Whitesnake)
Ready an' Willing (1980, Whitesnake)
Live...In the Heart of the City (1981, Whitesnake)
Come an' Get It (1981, Whitesnake)
Saints & Sinners (1982, Whitesnake)
Before I Forget (1982)
Slide It In (1984, Whitesnake)
The Country Diary of an Edwardian Lady (1984, med Alfred Ralston)
Perfect Strangers (1984, Deep Purple)
Detroit Diesel (1986)
The House of Blue Light (1987, Deep Purple)
Nobody's Perfect (1988, Deep Purple)
Slaves and Masters (1990, Deep Purple)
The Battle Rages On (1993, Deep Purple)
Purpendicular (1996, Deep Purple)
Pictured Within (1998)
Abandon (1998, hans siste studioalbum med Deep Purple)
From Darkness to Light (2000)
Calling the Wild (2000, filmmusikk)
Beyond the Notes (2004)
Durham Concerto (2008)
Boom of the Tingling Strings & Disguises (2008)
To Notice Such Things (2010)
Jon Lord Blues Project Live (2011)
Jon Lord Live (Bucharest 2009) (2011)
Concerto for Group and Orchestra (2012, ny studioversjon)


== Referanser ==


== Eksterne lenker ==
(en) Offisielt nettsted 
(en) Jon Lord – kategori av bilder, video eller lyd på Commons 
(en) Jon Lord på Internet Movie Database 
(en) Jon Lord hos The Movie Database 
(en) Jon Lord på Apple Music 
(en) Jon Lord på Discogs 
(en) Jon Lord på MusicBrainz 
(en) Jon Lord på Encyclopaedia Metallum 
(en) Jon Lord på Spotify 
(en) Jon Lord på Songkick 
(en) Jon Lord på Last.fm 
(en) Jon Lord på AllMusic